VI Triatlón de Riazor – Marcus.gal
VI Triatlón de Riazor
Esta mañá acompañei ao meu irmán Xurxo á súa segunda triatlón, que é a sexta que se celebra en Riazor (A Coruña) e que resultou unha experiencia moi interesante...
de	Marcus	11 Setembro, 2011
Esta mañá acompañei ao meu irmán Xurxo á súa segunda triatlón, que é a sexta que se celebra en Riazor (A Coruña) e que resultou unha experiencia moi interesante aínda que a mañá comezase con auga (por sorte, deixou de chover antes do comezo das probas).
Xurxo comezou con moito ánimo, e enfundado en neopreno para flotar mellor e non notar moito o frío da auga do mar.
Vese que o recoñeceron ao chegar, pois ao seu carón pareceume ver a unha muller poñendo un naríz de pallaso para ir a xogo co bromista do meu irmán. 😉
Xa na auga resultaba imposible distinguir aos competidores, que parecían un banco de atúns preto da costa
Unha testemuña da competición, que madrugara para currar nas rochas, ao ver o panorama de seguro que pensou algo do tipo de: «se traballaran, carallo»
Iso si, ver a competición coa Torre de Hércules de fondo, cunha praia limpiña e dende as rochas tiña o seu aquel.
Aínda que o mar estaba bastante revolto, e tragou algo de auga do mar, finalmente o meu irmán logrou saír airoso na proba.
Aínda que é a proba que leva peor, Xurxo non lle deu mal á bicicleta, ¡incluso posaba para a cámara cada vez que pasaba ao meu carón!
Aínda que finalizando a proba xa tiña que esforzarse moito máis.
Pero recuperou folgos cando deixou a bicicleta para correr.
«¡Socorro, que me pilla Xurxo!»
E finalmente Xurxo chegou á meta nunha moi digna 58ª posición (había máis de 140 participantes! Nada mal para alguén que non adestraba para o triatlón, e que comezou nas últimas semanas a darlle a tal disciplina. ¡Parabéns, brother!
ACTUALIZACIÓN (12/9/2011): Finalmente publicaron os resultados das probas e Xurxo quedou no posto 53 de 95 (mellorou 5 postos porque a 58ª posición anterior incluía a 5 mozas que chegaron antes que el á meta) con 44 minutos e 42 segundos para superar 300 metros a nado, 12 quilómetros en bicicleta e 2 quilómetros e medio correndo.